Biseksualumas

Biseksualumas – seksualinė orientacija, kurią turintys vyrai ir moterys gali patirti seksualinį bei romantinį potraukį abiem lytims.Biseksualumas. Visuotinė lietuvių enciklopedija. Nuoroda tikrinta 2021-12-01. Biseksualumas dar gali būti apibūdinamas kaip potraukis visoms lyties tapatybėms ir todėl kartais yra siejamas su panseksualumu. Pagal žmogaus seksualumo tyrėją A. Kinsey, seksualinė orientacija gali būti suvokiama kaip spektras, kuriame biseksualumas yra viduryje tarp dviejų ekstremumų – homoseksualumo bei heteroseksualumo, todėl kai kurie biseksualūs žmonės gali turėti stipresnį potraukį vienai iš dviejų lyčių.


 Priežastys ir paplitimas 

Mokslininkai vis dar nežino, kas tiksliai nulemia seksualinę orientaciją, tačiau manoma, kad veiksniai, susiję su genetika, hormonų poveikiu prenatalinėje fazėje bei socialine aplinka, turi poveikį žmogaus seksualumui. Pagal dabartinę Amerikos psichologų asociacijos (APA) () poziciją, seksualinė orientacija, įskaitant biseksualumą, nėra pasirinktina, manomai susiformuoja ankstyvame amžiuje ir negali būti savanoriškai pakeista. Biseksualumo apraiškos buvo užfiksuotos įvairiose žmonių bendruomenėse bei tarp kitų gyvūnų rūšių. Tarp jų yra mažosios šimpanzės, delfininių šeimos žinduoliai (afalinos) ir orkos.

Tyrimai, siekiantys nustatyti biseksualumo paplitimą, skelbia gana skirtingus rezultatus. Pagal 2002-ųjų Amerikos nacionalinės sveikatos statistikos centro () statistiką, 1.8% 18-44 metų amžiaus vyrų įvardijo save biseksualiais, o 2.3% – homoseksualiais. Tuo tarpu 2.8% to paties amžiaus tarpsnio moterų save laikė biseksualiomis, o 1.3% – homoseksualiomis.„Sexual Behavior and Selected Health Measures: Men and Women 15-44 Years of Age, United States, 2002.“  Mosher et al. U.S. Department of Health and Human Services. 2007 metais pranešta, jog 14.4% moterų Jungtinėse Amerikos Valstijose save identifikavo kaip „ne visiškai heteroseksualias“, o 5.6% vyrų – kaip homoseksualius arba biseksualius. Kita vakarų šalyse atliktų naujesnių mokslinių tyrimų apžvalga skelbia, jog 10% moterų ir 4% vyrų save mato kaip daugiausiai bet ne išskirtinai heteroseksualius, 1% moterų ir 0.5% vyrų kaip biseksualius ir 0.4% moterų ir 0.5% vyrų kaip daugiausiai homoseksualius.

 Neigiamos nuostatos ar diskriminacija 

Biseksualūs žmonės gali patirti su homofobija susietą diskriminaciją dėl jų potraukio tai pačiai lyčiai. Gebėjimas jausti potraukį abiems lytims taip pat gali būti nepriimtinas tiek homoseksualams, tiek heteroseksualams. Su tuo susijusio neigiamo nusistatymo prieš biseksualius asmenis pavyzdys yra idėja, kad kiekvienas žmogus (ypatingai moterys, o ne vyrai) yra biseksualus, arba kad biseksualumas neegzistuoja kaip unikali seksualinė orientacija.

 Išnašos 

Kategorija:LGBT